《次张句曲题杨铁崖新屋诗韵》
元代·瞿智

亭子高临洗马河，亭前夜月动微波。倚阑天上箫声发，卷幔岩前树色多。

未许韩家修五凤，欲从房相赋群鹅。连城芳草遥相忆，谁解玲珑醉后歌。

作者简介：智一名荣智，字睿夫，一字惠夫，其先嘉定州人。父晟，迁昆山。兄信字实夫，时齐名，称二瞿先生。智嗜学明《易》，至正间，宪司试辟后青龙镇学教谕，摄绍兴府录判，寻弃官去。睿夫博雅能诗，以书法钩勒兰花，笔致妙绝。时寓华亭，所居有通波阁。与黄晋卿、段吉甫、李季和、成原常、张伯雨诸君友善。